আসলে আমাদের দু’জনকে তো আর কেউ সিনেমা তৈরি করতে বলেনি। নিজেদের ইচ্ছেয় আমরা দু’জন মিলেই শুরু করেছি আমাদের সিনেমার জার্নি। কলেজের সময় থেকে আমরা একসঙ্গে আছি। একসঙ্গে চাকরি করেছি। একে অন্যের শক্তি, দুর্বলতা সবই জানা। কিন্তু হ্যাঁ, সব কিছু সত্ত্বেও দু’জনের আলাদা মত তো থাকেই। মতপার্থক্যও হয়। আমাদের সব সিনেমাই আমরা দু’জন মিলে লিখি। আর ওই লেখার টেবিলেই সব কিছু মিটমাট হয়ে যায়। তবে, শুটিংয়ের সময় একটু-আধটু ঝামেলা হয় বইকি! কখনও চেয়ারের রংটা আমার পছন্দ হচ্ছে না বা আমার কোনও শট টেকিং ডিকে-র পছন্দ হয়নি। এ সব কিছু নিয়েই টুকটাক চলতে থাকে। আর সে তো রোজই হয়ে থাকে আমাদের মধ্যে। আফ্টার অল, আমরা যে বন্ধু।